Huset var om lag 10 m langt og 7 meter bredt, og oppført i to etasjer og loft. Hovedinngangen var midt på langveggen og en stor skorstein sto midt i huset. Første etasje besto ifølge arkitekt Johan Lindstrøms oppmåling i 1919 av stue, «sal», kammers, kjøkken og spiskammers - andre etasje hadde omtrent samme romplan. Anlegget besto i tillegg av en bakerbutikk/bakeri, samt et lite fjøs i bakgården.